SHBA: Senatori Obama gëzon epërsi ndaj Senatorit Mekejn
Anketat e opinionit tregojnë se aspiranti demokrat për president kryeson me 3 deri në 6 për qind ndaj rivalit të tij republikan
Anaketat e fundit të opinionit tregojnë se zotiObama kryeson me 3 deri në 6 për qind ndaj senatorit Mekejn, ndërkohë që kanëmbetur më pak se 4 muaj deri në zgjedhjet e nëntorit. Demokratët janë të inkurajuar rreth mundësive të tyre për të fituar përsëriShtëpinë e Bardhë, pas 8 vjetësh të administratës së presidentit Bush. Por disa republikanë janë të kënaqur me rezultatin e ngushtë të anketave,ndërkohë që publiku është i pakënaqur me ekonominë, luftën në Irak dhe vetëadministratën e presidentit Bush. Anketuesi i Universitetit Quinnipiac Clay Richards thotë se një numër imadh votuesish me sa duket kanë vendosur se për cilin kandidat do të votojnë nënëntor. Sipas një ankete të Universitetit Quinnipiac, në 3 shtete të rëndësishmepër në zgjedhjet e nëntorit, shqetësimet ekonomike bënë që klasa punëtore tëmbështesë senatorin Obama. Këto shtete janë Ohajo, Pensillvenia dhe Florida. Zoti Obama pati vështirësi të fitonte mbështetjen e klasës punëtore nëzgjedhjet paraprake ndaj rivales së tij, senatores Hillari Klinton, poranketuesi Clay Richards thotë se senatori Obama duket se po bën përparim. Republikani John McCain e gjen veten në një pozitë të vështirë duke upërpjekur të zgjidhet pas një presidenti jopopullor nga e njëjta parti në njëkohë kur amerikanët janë të shqetësuar për ekonominë dhe çmimet në rritje tëkarburantit dhe besojnë se vendi është në drejtim të gabuar. Zoti McCain i mban shpresat në besimin se amerikanët do të preferoninfitore në luftën në Irak ndaj një tërheqjeje të nxituar të trupave amerikane. Ekspertii anketave Peter Brown thotë se amerikanët kanë arritur në përfundimin se luftae Irakut nuk ja vlente koston, por shton se ata vazhdojnë të mbeten të ndarëpër hapat që duhet të ndërmerren. Senatori McCain do të theksojë eksperiencën e tij ushtarake dhe në Kongresgjatë fushatës dhe do të argumentojë se zoti Obama ka pak përvojë në politikëne jashtme dhe çështje të sigurimit kombëtar. Eksperti i Institutit Brookings Thomas Mann thotë se senatori Obama ka punëpër të bërë në këtë drejtim. . Një faktor tjetër që mund të çojë në zgjedhje me rezultat të ngushtë ështëtërheqja e qartë që gëzon senatori McCain tek votuesit e moderuar dhe tëpavarur të cilët shpesh i çojnë rezultatet në favor të njërit apo tjetritkandidat. Demokratët argumentojnë se mbështetja e fuqishme e zotit McCain përpolitikat e presidentit Bush në Irak do të çojnë në atë që e quajnë një mandati tretë i presidentit Bush. Por analisti John Fortier i Institutit American Enterprise thotë se zotiMcCain mund të jetë në gjendje të frenojë disa nga sulmet e pritshme tëdemokratëve. Zoti McCain përballet gjithashtu me sfidat të tjera në përpjekjet përtë tërhequr republikanët konservatorë. Disa konservatorë nuk kanë besim tekzoti McCain dhe kanë qënë të pakënaqur në të kaluarën kur ai ka kundërshtuarpresidentin Bush dhe ka qënë kritikë për partinë republikane.